Vöðvastæltur Sveinki drekkur Nocco í hvert mál Pop Up verslun Nocco var opnuð í gær með pompi og prakt á Hafnartorgi en þar mátti sjá jólasvein í glænýjum búning . Sveinki ber það með sér að vera ekki hefbundinn jólasveinn . Fréttablaðið / Ernir Auglýsing „ Sveinki , eins og hann heitir er alveg einstakur jólasveinn . Ólíkur öðrum enda er hann sterkasti , stærsti og heilsusamlegasti jólasveinninn , ” segir Arnar Freyr Ársælsson , markaðsstjóri Nocco á Íslandi . Þar sem Sveinki er Nocco jólasveinninn sinnir hann ekki hefðbundnu hlutverki jólasveina . „ Sveinki er nútíma jólasveinn . “ Sveinki lét sig ekki vanta á opnun Pop Up rýmis Nocco í gær þar sem stjörnur á borð við Aron Can og Dóru Júlíu tróðu upp . „ Þetta Pop Up rými sem við vorum að opna er eitthvað sem þú sérð hvergi annar staðar , “ segir Arnar sem ítrekar að ekki sé um hefðbundna verslun að ræða . „ Við erum þó að sjálfsögðu að selja Nocco þarna ásamt varning sem þú færð hvergi annars staðar . Dæmi um varning sem er núna til sölu eru sérgerðir brúsar , æfingateygjur , handgerð íslensk jólakerti og arinsokkar sveinka . “ Dóra Júlía þeytti skífum á opnuninni . Fréttablaðið / Ernir Rými fyrir hverslags myndatökur Rýmið er hugsað sem ákveðin tegund af list og er einkar hentugt til að taka myndir fyrir samfélagsmiðla . „ Markmiðið er að búa til hughrif og taka hugann frá öllu jólastressinu og upplifa eitthvað nýtt , þó það sé ekki nema í nokkrar mínútur . Fólk verður að koma og upplifa , það er eina útskýringin , “ segir Aron að lokum og hvetur fólk til að líta í heimsókn til Sveinka á Hafnartorgi .